Verejný obstarávateľ: **Správa ciest Košického samosprávneho kraja**

Názov predmetu zákazky: **Oceľové zvodidlá – náhradné diely a príslušenstvo**

**OPIS PREDMETU ZÁKAZKY**

**Opis predmetu zákazky:**

* Predmetom zákazky je obstaranie oceľových zvodidiel, resp. náhradných dielov záchytných bezpečnostných systémov a ich príslušenstva vrátane dopravy.
* Zákazka pozostáva z dvoch častí:
* Časť zákazky **A**:   „Dodávka, demontáž a montáž záchytných bezpečnostných systémov - zvodidiel NH4, AM a príslušenstva“
* Časť zákazky **B:** „Záchytné bezpečnostné oceľové zariadenie mostné“
* **Časť zákazky č**. **A:   „Dodávka, demontáž a montáž záchytných bezpečnostných systémov - zvodidiel NH4, AM a príslušenstva“**
* Dodávka záchytných bezpečnostných systémov – súčastí/náhradných dielov zvodidiel NH4, AM a príslušenstva s možnosťou montáže je určená na výmenu starých, poškodených a nefunkčných oceľových zvodidiel, resp. ich dielov na cestách v Košickom samosprávnom kraji
* Zadané špecifické záchytné systémy, ich náhradné diely (NH4, AM) a príslušenstvo musia byť kompatibilné s jestvujúcimi na jednotlivých komunikáciách.
* Presná špecifikácia jednotlivých položiek je uvedená v prílohe: „Technická a cenová špecifikácia predmetu zákazky“
* **Časť zákazky č. B:**   **„Záchytné bezpečnostné oceľové zariadenie mostné – prvky“**
* Dodávka náhradných dielov záchytných bezpečnostných oceľových zariadení ZSNH4/H2 vrátane dopravy na miesto plnenia
* Nové zábradľové zvodidlá mostné - prvky s príslušenstvom sú určené na zvýšenie bezpečnosti ciest. Zábradľové zvodidlá mostné musia spĺňať technické a kvalitatívne parametre v plnom rozsahu, musia vyhovovať platným STN EN.
* Záchytné bezpečnostné oceľové zariadenia/náhradné diely ZSNH4/H2 podľa TPV 167/SK/2022, ktoré sú predmetom verejného obstarávania, budú použité na výmenu poškodených/nefunkčných prvkov v existujúcich systémoch záchytných bezpečnostných oceľových zariadení (výmena len zvodnice, alebo len stĺpika/-ov, resp. iných poškodených prvkov).
* Zadané špecifické záchytné systémy, ich náhradné diely a príslušenstvo musia byť kompatibilné s jestvujúcimi osadenými na jednotlivých komunikáciách.
* Presná špecifikácia jednotlivých položiek je uvedená v prílohe: „Technická a cenová špecifikácia predmetu zákazky“
* **Technické požiadavky:**
* Záchytné bezpečnostné oceľové zariadenie ZSNH4/H2, resp. náhradné diely a príslušenstvo musia byť kompatibilné s už jestvujúcimi osadenými záchytnými bezpečnostnými systémami ZSNH4/H2
* Úroveň zachytenia: H2
* Povrchová úprava materiálu: pozinkovanie ISO 1461
* Náhradné diely/prvky a príslušenstvo budú použité na výmenu  poškodených prvkov už existujúcich záchytných bezpečnostných systémov ZSNH4/H2, preto musia byť zo systému ZSNH4/H2 podľa TPV 167/SK/2022. Nejde o výmenu celých systémov.
* Všetky dodané prvky musia byť označené podľa TPV 167/SK/2022 schválenými MDaV SR

**Požiadavka na dodržanie predpisov/noriem pre obidve časti zákazky:**

* Technické podmienky 010: „[Zvodidlá na pozemných komunikáciách](https://www.ssc.sk/files/documents/technicke-predpisy/tp/tp_010_2019.pdf)“ vydaných Ministerstvom dopravy a výstavby SR v aktuálnom znení
* STN EN 1317-1, STN EN 1317-2 a harmonizovaná STN EN 1317-5+A2
* TPV 167/SK/2022 „Technické podmienky výrobcu“, ktoré sú zverejnené v zozname na webovej stránke Ministerstva dopravy a výstavby SR

**Doprava:**

Predmet zákazky je požadovaný vrátane dopravy.

Cena za dopravu do miest plnenia a  všetky náklady súvisiace s dodaním predmetu zákazky (naloženie/vyloženie tovaru v miestach plnenia, štandardné balenie, ako aj všetky ostatné náklady spojené s plnením predmetu zákazky dodávateľom (v prípade montáže obhliadka a zameranie) budú zahrnuté v jednotkových cenách ocenených položiek.

**Množstvo:**

Predpokladané množstvo jednotlivých položiek je uvedené v Prílohe: „Technická a cenová špecifikácia predmetu zákazky“

* Presné vymedzenie rozsahu predmetu plnenia bude špecifikované v čiastkových písomných objednávkach, s uvedením druhu predmetu plnenia, jeho ceny, množstva, termínu a miesta dodania.

**Termín dodania:**

Predmet plnenia bude dodávaný priebežne počas trvania tejto dohody na základe čiastkových objednávok.

* **do 30 kalendárnych dní** odo dňa doručenia objednávky dodávateľovi

a to v pracovných dňoch od 07:00 hod. do 15:00 hod.

* ***v prípade dodávky tovaru bez montáže***

si termín/predpokladaný čas dodania tovaru zmluvné strany písomne dohodnú minimálne jeden deň vopred v rámci určenej lehoty. Za písomnú formu sa považuje aj forma mailu.

* ***v prípade dodávky tovaru s montážou***

bude termín začiatku a skončenia prác v rámci určeného 30-dňového limitu stanovený v objednávke na základe dohody zmluvných strán.

**Miesto dodania:**

* ***v prípade dodávky tovaru bez montáže:***

 strediská objednávateľa v  Moldave n/Bodvou, Michalovciach, Rožňave,

 Spišskej Novej Vsi a  Trebišove

Dodávateľ pri každej dodávke odovzdá objednávateľovi spolu s predmetom plnenia potvrdený dodací list, pričom na dodacom liste uvedie údaje o mieste dodania, o druhu, kvalite, množstve a cene predmetu plnenia. Objednaný tovar bude dodaný po predložení dokladu totožnosti osoby určenej objednávateľom a podpise prevzatia tovaru touto osobou na dodacom liste.

* ***v prípade dodávky tovaru s montážou***: cesty v správe stredísk objednávateľa,

Presné miesto realizácie prác bude špecifikované v objednávke.

Odovzdanie miesta prác bude zaznamenané v  Odovzdávacom protokole, kde budú uvedené údaje:

- miesto prác (názov obce, č. cesty, staničenie), dĺžka úseku, popis prác, dátum,

 podpisy zodpovedných osôb zmluvných strán

 Po skončení prác bude vystavený Preberací protokol, ktorý bude obsahovať

 min. tieto údaje:

* splnenie/nesplnenie požiadaviek zadaných v Odovzdávacom protokole/Objednávke a ich úplnosť,
* špecifikovanie nedostatkov/vád, ich rozsah a určenie termínu na ich odstránenie,
* zdôvodnenie/stanovisko/poznámky oboch zmluvných strán, dátum
* podpisy zodpovedných osôb zmluvných strán

 Odovzdávací a preberací protokol bude prílohou faktúry

Súčasťou Preberacieho protokolu bude Súpis vykonaných prác v zmysle položiek Technickej a cenovej špecifikácie zákazky.

**Návod na obsluhu, údržbu, použitie** (áno – nie): áno

V prípade dodávky tovaru bez montáže je dodávateľ je povinný predložiť spolu s tovarom nasledovné informácie o tovare a jeho súčastiach v slovenskom jazyku:

* návod na montáž a osadenie
* podrobné informácie/upozornenia o akýchkoľvek obmedzeniach týkajúcich sa umiestnenia, použitia, alebo údržby
* návod na používanie, údržbu, čistenie

**Záručná doba:** 36 mesiacov

**Trvanie zmluvného vzťahu: 24 mesiacov**

V prípade, pokiaľ nedôjde k celkovému vecnému a/alebo finančnému vyčerpaniu predmetu plnenia tejto dohody, objednávateľ je oprávnený uplatniť formou jednostranného písomného oznámenia predĺženie doby trvania tejto dohody, maximálne však do celkovej doby trvania 18 mesiacov odo dňa nadobudnutia účinnosti tejto dohody s tým, že celkové plnenie nesmie presiahnuť maximálny finančný limit podľa bodu 1. tohto článku a jednotkové ceny položiek uvedené v prílohe - Technická a cenová špecifikácia predmetu zákazky, ostanú nezmenené.